**K i v o n a t a Hajdú-Bihar Vármegye Önkormányzata Közgyűlésének 2023. május 26-ai ülésén hozott határozataiból:**

**Hajdú-Bihar Vármegye Önkormányzata Közgyűlésének 26/2023. (V. 26.) határozata a 2023. május 26-ai ülése napirendjéről**

Hajdú-Bihar Vármegye Önkormányzata Közgyűlése a 2023. május 26-ai ülése napirendjét a következők szerint fogadja el:

1. Jelentés a lejárt határidejű határozatokról, a megtett intézkedésekről
2. Tájékoztató a Hajdú-Bihar Vármegyei Katasztrófavédelmi Igazgatóság 2022. évi tevékenységéről
3. Tájékoztató a Hajdú-Bihar Vármegye Önkormányzatának 2014-2020. közötti időszakra vonatkozó Integrált Területfejlesztési Programjának végrehajtásáról, a TOP vármegyei végrehajtását érintő esetleges problémákról
4. Hajdú-Bihar Vármegye Önkormányzata 2022. évi zárszámadásáról szóló rendelet elfogadása
5. Hajdú-Bihar Vármegye Önkormányzata 2023. évi költségvetési rendeletének módosítása
6. Jelentés Hajdú-Bihar Vármegye Önkormányzata, Hajdú-Bihar Vármegye Cigány Területi Nemzetiségi Önkormányzata, Hajdú-Bihar Vármegye Román Területi Nemzetiségi Önkormányzata és a Hajdú-Bihar Vármegyei Önkormányzati Hivatal 2022. évi belső ellenőrzéséről
7. A Hajdú-Bihar Vármegyei Fejlesztési Ügynökség Nonprofit Kft. könyvvizsgálójának megválasztása
8. A Hajdú-Bihar Vármegyei Fejlesztési Ügynökség Nonprofit Kft. 2022. évi számviteli törvény szerinti beszámolójának elfogadása, ügyvezetőt érintő döntések meghozatala
9. Tájékoztató a Hajdú-Bihar Megyei Vállalkozásfejlesztési Alapítvány 2022. évi működéséről, vagyoni, pénzügyi és jövedelmi helyzetéről szóló beszámolóról
10. Pályázatok benyújtása a HUNG-2023 „a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására” tárgyú felhívásra

**Különfélék**

**Debrecen, 2023. május 31.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. május 26-ai ülésén hozott határozataiból:**

**A Hajdú-Bihar Vármegye Önkormányzata Közgyűlésének 27/2023. (V. 26.) határozata a lejárt határidejű határozatok végrehajtásáról szóló jelentés elfogadásáról**

Hajdú-Bihar Vármegye Önkormányzata Közgyűlése a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló   
4/2023. (IV. 3.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

**Hajdú-Bihar Vármegye Önkormányzata Közgyűlésének**

* **8/2023. (II. 24.)** határozata a Hajdú-Bihar Vármegyei Önkormányzati Hivatal 2022. január 1. és 2022. december 31. napja között végzett tevékenységéről szóló jegyzői beszámoló elfogadásáról
* **19/2023. (IV. 28.)** határozata Hajdú-Bihar vármegye közbiztonságának helyzetéről, valamint határőrizeti rendjéről szóló 2022. évi beszámoló elfogadásáról,
* **21/2023. (IV. 28.)** határozata a „*Humán szolgáltatások fejlesztése Esztár és környező településein*” című EFOP-1.5.3-16-2017-00058 azonosítószámú projektben a Hajdú-Bihar Vármegye Önkormányzata által elnyert támogatási részösszeg konzorciumi tag részére történő átcsoportosításáról,
* **23/2023. (IV. 28.)** határozata a SinCE-AFC projekt keretében elkészült „Szakpolitikai Útmutató – A körforgásos gazdaságra való áttérés erősítése, anyagfelhasználás csökkentése” című dokumentum elfogadásáról,
* **24/2023. (IV. 28.)** határozata a RENATUR projekt keretében elkészült „Szakpolitikai Útmutató – A természeti tőke fenntartható hasznosítása, zöldinfrastruktúra fejlesztések” című dokumentum elfogadásáról.

**Debrecen, 2023. május 31.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. május 26-ai ülésén hozott határozataiból:**

**A Hajdú-Bihar Vármegye Önkormányzata Közgyűlésének 28/2023. (V. 26.) határozata a Hajdú-Bihar Vármegyei Katasztrófavédelmi Igazgatóság 2022. évben végzett tevékenységéről szóló tájékoztató elfogadásáról**

Hajdú-Bihar Vármegye Önkormányzata Közgyűlése a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló   
4/2023. (IV. 3.) önkormányzati rendelet 18. § (1) bekezdés c) pontjára figyelemmel

1./ a Hajdú-Bihar Vármegyei Katasztrófavédelmi Igazgatóság 2022. évben végzett tevékenységéről szóló tájékoztatót elfogadja.

2./ A közgyűlés felkéri elnökét, hogy határozatáról a Hajdú-Bihar Vármegyei Katasztrófavédelmi Igazgatóság igazgatóját tájékoztassa.

**Végrehajtásért felelős:** Pajna Zoltán, a vármegyei közgyűlés elnöke

**Határidő:** 2023. június 7.

**Debrecen, 2023. május 31.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. május 26-ai ülésén hozott határozataiból:**

**A Hajdú-Bihar Vármegye Önkormányzata Közgyűlésének 29/2023. (V. 26.) határozata Hajdú-Bihar Vármegye Önkormányzata 2014-2020 közötti időszakra vonatkozó Integrált Területi Programjának végrehajtásáról szóló tájékoztató elfogadásáról**

Hajdú-Bihar Vármegye Önkormányzata Közgyűlése a területfejlesztésről és a területrendezésről szóló 1996. évi XXI. törvény 11. § (1) bekezdés b) pont ba) alpontja, valamint a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 19. § f) pontja alapján, figyelemmel a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 18. § (1) bekezdés c) pontjára

elfogadja a Hajdú-Bihar Vármegye Önkormányzata 2014-2020 közötti időszakra vonatkozó Integrált Területi Programjának végrehajtásáról szóló tájékoztatót.

**Debrecen, 2023. május 31.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. május 26-ai ülésén hozott határozataiból:**

**A Hajdú-Bihar Vármegye Önkormányzata Közgyűlésének 30/2023. (V. 26.) határozata Hajdú-Bihar Vármegye Önkormányzata, Hajdú-Bihar Vármegye Cigány Területi Nemzetiségi Önkormányzata, Hajdú-Bihar Vármegye Román Területi Nemzetiségi Önkormányzata és a Hajdú-Bihar Vármegyei Önkormányzati Hivatal 2022. évi belső ellenőrzéséről szóló éves ellenőrzési jelentés elfogadásáról**

Hajdú-Bihar Vármegye Önkormányzata Közgyűlése a költségvetési szervek kontrollrendszeréről és belső ellenőrzéséről szóló 370/2011. (XII. 31.) Korm. rendelet 49. § (3a) bekezdése alapján

Hajdú-Bihar Vármegye Önkormányzata, Hajdú-Bihar Vármegye Cigány Területi Nemzetiségi Önkormányzata, Hajdú-Bihar Vármegye Román Területi Nemzetiségi Önkormányzata és a Hajdú-Bihar Vármegyei Önkormányzati Hivatal 2022. évi belső ellenőrzéséről szóló éves ellenőrzési jelentést elfogadja.

**Debrecen, 2023. május 31.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. május 26-ai ülésén hozott határozataiból:**

**A Hajdú-Bihar Vármegye Önkormányzata Közgyűlésének 31/2023. (V. 26.) határozata a**

**Big-Audit Könyvvizsgáló, Könyvelő és Üzleti Tanácsadó Korlátolt Felelősségű Társasággal kötendő állandó könyvvizsgálói feladatok ellátásáról**

Hajdú-Bihar Vármegye Önkormányzatának Közgyűlése a Polgári Törvénykönyvről szóló   
2013. évi V. törvény 3:109. § (4) bekezdése, 3:130. §-a alapján

1./ a Big-Audit Könyvvizsgáló, Könyvelő és Üzleti Tanácsadó Korlátolt Felelősségű Társaságot (székhely: 4026 Debrecen, Garai utca 4. fszt. 1., cégjegyzékszám: 09-09-002613, adószám: 11150776-2-09) választja meg az állandó könyvvizsgálói feladatok ellátására a HBMFÜ Hajdú-Bihar Vármegyei Fejlesztési Ügynökség Nonprofit Korlátolt Felelősségű Társaság tekintetében a 2023-2024. december 31-i nappal végződő üzleti évekre, az azokról készített egyszerűsített éves beszámolókat elfogadó közgyűlés időpontjáig, de legkésőbb 2025. május 31. napjáig szóló határozott időtartamra.

2./ A közgyűlés a Big-Audit Kft. megbízási díját az 1./ pontban meghatározott feladatok ellátásáért nettó 700.000.-Ft + ÁFA/év összegben határozza meg, a megbízás teljes időtartamára.

3./ A közgyűlés felkéri elnökét, hogy határozatáról a HBMFÜ Hajdú-Bihar Vármegyei Fejlesztési Ügynökség Nonprofit Korlátolt Felelősségű Társaság ügyvezetőjét tájékoztassa.

4./ A közgyűlés felhatalmazza a HBMFÜ Hajdú-Bihar Vármegyei Fejlesztési Ügynökség Nonprofit Korlátolt Felelősségű Társaság ügyvezetőjét a Big-Audit Könyvvizsgáló, Könyvelő és Üzleti Tanácsadó Korlátolt Felelősségű Társasággal kötendő állandó könyvvizsgálói feladatok ellátásáról szóló megbízási szerződés aláírására.

**Végrehajtásért felelős:** Pajna Zoltán, a vármegyei közgyűlés elnöke

Korbeák György, a HBMFÜ Nonprofit Kft. ügyvezetője

**Határidő:** 2023. május 31.

**Debrecen, 2023. május 31.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. május 26-ai ülésén hozott határozataiból:**

**A Hajdú-Bihar Vármegye Önkormányzata Közgyűlésének 32/2023. (V. 26.) határozata a**

**HBMFÜ Hajdú-Bihar Vármegyei Fejlesztési Ügynökség Nonprofit Korlátolt Felelősségű Társaság alapító okiratának elfogadásáról**

Hajdú-Bihar Vármegye Önkormányzatának Közgyűlése a Polgári Törvénykönyvről szóló   
2013. évi V. törvény 3:109. § (2) és (4) bekezdéseiben meghatározott hatáskörében eljárva, mint a HBMFÜ Hajdú-Bihar Vármegyei Fejlesztési Ügynökség Nonprofit Korlátolt Felelősségű Társaság alapítója

1./a társaság alapító okiratának módosítását a következők szerint fogadja el:

**ALAPÍTÓ OKIRAT MÓDOSÍTÁS**

A HBMFÜ Hajdú-Bihar Vármegyei Fejlesztési Ügynökség Nonprofit Korlátolt Felelősségű Társaság (Cg. 09-09-017102) alapítója a Polgári Törvénykönyvről szóló 2013. évi V. törvény   
3:109. § (4) bekezdésében foglaltakra figyelemmel, Hajdú-Bihar Vármegye Önkormányzata Közgyűlésének a Hajdú-Bihar Vármegyei Fejlesztési Ügynökség Nonprofit Kft. alapító okiratának módosításáról szóló 32/2023. (V. 26.) határozata alapján a HBMFÜ Hajdú-Bihar Vármegyei Fejlesztési Ügynökség Nonprofit Korlátolt Felelősségű Társaság alapító okiratát, **2023. május 26. napjától** a következők szerint módosítja:

1./a társaság alapító okiratának módosítását a következők szerint fogadja el:

Az alapító okirat *8. pontja d.) bekezdésének* a könyvvizsgálóra, valamint megbízatása időtartamára vonatkozó rendelkezése az alábbiak szerint módosul:

**„d./ A könyvvizsgáló**

Big-Audit Könyvvizsgáló, Könyvelő és Üzleti Tanácsadó Kft.

4026 Debrecen, Garai utca 4. fszt. 1.

Cégjegyzékszáma: 09-09-002613

Kamarai engedély száma: 001763

A könyvvizsgálatért felelős személy:

Név: Nagy Csaba

Anyja neve: Végvári Erzsébet

Címe: 4225 Debrecen, Északi sor 63.

Kamarai regisztrációs száma: 004862

A társaság könyvvizsgálójának megbízása a 2023-2024. december 31-i nappal végződő üzleti évekre, az azokról készített egyszerűsített éves beszámolókat elfogadó közgyűlés időpontjáig, de legkésőbb 2025. május 31. napjáig szóló határozott időtartamra szól.”

Az alapító okirat jelen módosítással nem érintett részei változatlanul hatályban maradnak.

Jelen okiratban foglalt módosításokat az Alapító új egységes szerkezetű alapító okiratban is elfogadja.

**Debrecen, 2023. május 26.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pajna Zoltán** Hajdú-Bihar Vármegyei Közgyűlés Elnöke

Alapító képviseletében

**Készítettem és ellenjegyzem:**

**Debrecen, 2023. május 26. napján**

**Dr. Balogh Ádám**

**ügyvéd**

KASZ:36056916”

2./ A közgyűlés felkéri elnökét a módosító okirat, az egységes szerkezetű alapító okirat, valamint a cégeljáráshoz szükséges dokumentumok aláírására, a szükséges intézkedések megtételére.

3./ A közgyűlés felkéri a HBMFÜ Nonprofit Kft. ügyvezetőjét, hogy intézkedjen a változás cégjegyzékbe történő bejegyzéséről.

**Végrehajtásért felelős:** Pajna Zoltán, a vármegyei közgyűlés elnöke

Korbeák György, a HBMFÜ Nonprofit Kft. ügyvezetője

**Határidő:** 2023. június 26.

**Debrecen, 2023. május 31.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. május 26-ai ülésén hozott határozataiból:**

**A Hajdú-Bihar Vármegye Önkormányzata Közgyűlésének 33/2023. (V. 26.) határozata a**

**Hajdú-Bihar Vármegyei Fejlesztési Ügynökség Nonprofit Kft. 2022. évi számviteli beszámolójának elfogadásáról**

Hajdú-Bihar Vármegye Önkormányzata Közgyűlése a Polgári Törvénykönyvről szóló   
2013. évi V. törvény 3:109. § (2) és (4) bekezdései szerint

1./ elfogadja a Hajdú-Bihar Vármegyei Fejlesztési Ügynökség Nonprofit Kft. 2022. évi – a határozat 1-4. mellékletei szerinti – számviteli beszámolóját.

2./ A 2022. gazdasági évet **256 930 EFt** mérlegfőösszeg mellett, **32 691 EFt** adózott eredménnyel fogadja el.

3./ A közgyűlés felkéri elnökét, hogy határozatáról a Hajdú-Bihar Vármegyei Fejlesztési Ügynökség Nonprofit Kft. ügyvezetőjét tájékoztassa.

**Végrehajtásért felelős:** Pajna Zoltán, a vármegyei közgyűlés elnöke

**Határidő:** 2023. május 31.

**Debrecen, 2023. május 31.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kraszitsné dr. Czár Eszter**

**K i v o n a t a Hajdú-Bihar Vármegye Önkormányzata Közgyűlésének 2023. május 26-ai ülésén hozott határozataiból:**

**A Hajdú-Bihar Vármegye Önkormányzata Közgyűlésének 34/2023. (V. 26.) határozata**

**Korbeák György, a Hajdú-Bihar Vármegyei Fejlesztési Ügynökség Nonprofit Kft. ügyvezetője részére prémium megállapításáról**

Hajdú-Bihar Vármegye Önkormányzata Közgyűlése a Polgári Törvénykönyvről szóló   
2013. évi V. törvény 3:109. § (2) és (4) bekezdései alapján, figyelemmel a Hajdú-Bihar Megyei Önkormányzat kizárólagos tulajdonában álló gazdasági társaságok javadalmazási szabályzatának III.2.2 pontjában, valamint a Korbeák György, a Hajdú-Bihar Megyei Fejlesztési Ügynökség Nonprofit Kft. ügyvezetője részére 2022. évre prémiumfeladatok kitűzéséről szóló 66/2022. (V. 27.) közgyűlési határozatban foglaltakra

1./ megállapítja, hogy Korbeák Györgyöt, a Hajdú-Bihar Vármegyei Fejlesztési Ügynökség Nonprofit Kft. ügyvezetőjét - a 2022. évi prémiumfeltételek értékelése alapján -   
3 havi – a közgyűlési döntés elfogadásakor érvényes - alapbérének megfelelő prémium illeti meg, melynek kifizetéséről - likviditásának biztosítása mellett - a társaság gondoskodik.

2./ A közgyűlés felkéri elnökét, hogy határozatáról a Hajdú-Bihar Vármegyei Fejlesztési Ügynökség Nonprofit Kft. ügyvezetőjét tájékoztassa.

**Végrehajtásért felelős:** Pajna Zoltán, a vármegyei közgyűlés elnöke

**Határidő:** 2023. június 7.

**Debrecen, 2023. május 31.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. május 26-ai ülésén hozott határozataiból:**

**A Hajdú-Bihar Vármegye Önkormányzata Közgyűlésének 35/2023. (V. 26.) határozata**

**Korbeák György, a Hajdú-Bihar Vármegyei Fejlesztési Ügynökség Nonprofit Kft. ügyvezetője részére 2023. évre prémiumfeladatok kitűzéséről**

Hajdú-Bihar Vármegye Önkormányzata Közgyűlése a Polgári Törvénykönyvről szóló   
2013. évi V. törvény 3:109. § (2) és (4) bekezdései alapján, figyelemmel a 94/2017. (V. 26.) MÖK határozattal elfogadott, a Hajdú-Bihar Megyei Önkormányzat kizárólagos tulajdonában álló gazdasági társaságok javadalmazási szabályzatának III.2.2 pontjában foglaltakra, valamint a Munka Törvénykönyvéről szóló 2012. évi I. törvény 207. § (2) bekezdésére

1./ a Hajdú-Bihar Vármegyei Fejlesztési Ügynökség Nonprofit Kft. ügyvezetője részére 2023. évre a következő prémiumfeladatokat tűzi ki:

1. a társaságnak lejárt köztartozása (adó, társadalombiztosítási járulék, vám, stb.) ne álljon fenn az üzleti év végén,
2. a társaság adózás előtti eredménye számviteli értelemben pozitív legyen.

A kitűzött feladatok teljesítése esetén az ügyvezetőt 3 havi alapbérének megfelelő prémium illeti meg. Nem fizethető prémium abban az esetben, ha a Társaság tárgyévi beszámolójának független könyvvizsgálói jelentése a vezető tisztségviselő intézkedési, döntési hatáskörébe tartozó ok miatt korlátozó, elutasító könyvvizsgálói záradékot tartalmaz, vagy a záradék megadásának elutasítását tartalmazza.

A prémiumfeladatok teljesítésének értékelésére a 2023. évi üzleti évet lezáró beszámoló és mérleg elfogadásakor kerül sor.

2./ A közgyűlés felkéri elnökét, hogy határozatáról a Hajdú-Bihar Vármegyei Fejlesztési Ügynökség Nonprofit Kft. ügyvezetőjét tájékoztassa.

**Végrehajtásért felelős:** Pajna Zoltán, a vármegyei közgyűlés elnöke

**Határidő:** 2023. június 7.

**Debrecen, 2023. május 31.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. május 26-ai ülésén hozott határozataiból:**

**A Hajdú-Bihar Vármegye Önkormányzata Közgyűlésének 36/2023. (V. 26.) határozata**

**Korbeák György, a Hajdú-Bihar Vármegyei Fejlesztési Ügynökség Nonprofit Kft. ügyvezetőjének 2023. június 1. napjától hatályos havi munkabére megállapításáról**

Hajdú-Bihar Vármegye Önkormányzata Közgyűlése a Magyarország helyi önkormányzatairól szóló 2011. évi CXXXIX. törvény 42. § 2. pontjában meghatározott hatáskörében eljárva, figyelemmel a Polgári Törvénykönyvről szóló 2013. évi V. törvény 3:109. § (2) és (4) bekezdéseiben, valamint a Munka törvénykönyvéről szóló 2012. évi I. törvény 207. § (2) bekezdésében meghatározottakra

1./ Korbeák Györgynek a Hajdú-Bihar Vármegyei Fejlesztési Ügynökség Nonprofit Kft. ügyvezetőjének havi munkabérét bruttó 890 000 Ft összegben állapítja meg 2023. június 1. napjától.

2./ A közgyűlés felkéri elnökét az 1. pontnak megfelelő tartalmú munkaszerződés- módosítás aláírására, a szükséges intézkedések megtételére.

**Végrehajtásért felelős:** Pajna Zoltán, a vármegyei közgyűlés elnöke

**Határidő:** 2023. május 31.

**Debrecen, 2023. május 31.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. május 26-ai ülésén hozott határozataiból:**

**A Hajdú-Bihar Vármegye Önkormányzata Közgyűlésének 37/2023. (V. 26.) határozata a**

**Hajdú-Bihar Megyei Vállalkozásfejlesztési Alapítvány 2022. évi működésével, vagyoni, pénzügyi és jövedelmi helyzetével kapcsolatos tájékoztató elfogadásáról**

Hajdú-Bihar Vármegye Önkormányzata Közgyűlése a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 18. § (1) bekezdés b) pontja alapján, figyelemmel az egyesülési jogról, a közhasznú jogállásról, valamint a civil szervezetek működéséről és támogatásáról szóló   
2011. évi CLXXV. törvény 29. §-ára

1./ a Hajdú-Bihar Megyei Vállalkozásfejlesztési Alapítvány 2022. évi működésével, vagyoni, pénzügyi és jövedelmi helyzetével kapcsolatos beszámolóról szóló tájékoztatót a határozat   
1-6. mellékletei szerinti tartalommal elfogadja.

2./ A közgyűlés felkéri elnökét a határozat ügyvezető igazgató részére történő megküldésére.

**Végrehajtásért felelős:** Pajna Zoltán, a vármegyei közgyűlés elnöke

**Határidő:** 2023. május 31.

**Debrecen, 2023. május 31.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. május 26-ai ülésén hozott határozataiból:**

**A Hajdú-Bihar Vármegye Önkormányzata Közgyűlésének 38/2023. (V. 26.) határozata az**

**Agrárminisztérium HUNG-2023 kódjelű, a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására tárgyú felhívásának I. célterületére „Vármegye kóstolgató” címmel, 2.999.650,- Ft támogatási összegre benyújtott pályázat jóváhagyásáról**

Hajdú-Bihar Vármegye Önkormányzata Közgyűlése a magyar nemzeti értékekről és a hungarikumokról szóló 2012. évi XXX. törvény 2. §-a, valamint Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló4/2023. (IV. 3.) önkormányzati rendelete 8. § (2) bekezdése foglaltak alapján – figyelemmel Magyarország Alaptörvénye P) cikkének (1) bekezdésében foglaltakra -, értékeink átörökítése céljából

jóváhagyja az Agrárminisztérium HUNG-2023 kódjelű, a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására tárgyú felhívásának I. célterületére **„Vármegye kóstolgató”** címmel, 2.999.650,- Ft támogatási összegre benyújtott pályázatot.

**Debrecen, 2023. május 31.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**

**K i v o n a t a Hajdú-Bihar Vármegye Önkormányzata Közgyűlésének 2023. május 26-ai ülésén hozott határozataiból:**

**A Hajdú-Bihar Vármegye Önkormányzata Közgyűlésének 39/2023. (V. 26.) határozata az Agrárminisztérium HUNG-2023 kódjelű, a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására tárgyú felhívásának II. célterületére „Értékes Hajdú-Bihar – Vármegyénk kincsei” címmel, 2.999.501,- Ft támogatási összegre benyújtott pályázat jóváhagyásáról**

Hajdú-Bihar Vármegye Önkormányzata Közgyűlése a magyar nemzeti értékekről és a hungarikumokról szóló 2012. évi XXX. törvény 2. §-a, valamint Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló4/2023. (IV. 3.) önkormányzati rendelete 8. § (2) bekezdése foglaltak alapján – figyelemmel Magyarország Alaptörvénye P) cikkének (1) bekezdésében foglaltakra -, értékeink átörökítése céljából

jóváhagyja az Agrárminisztérium HUNG-2023 kódjelű, a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására tárgyú felhívásának II. célterületére **„Értékes Hajdú-Bihar – Vármegyénk kincsei”** címmel, 2.999.501,- Ft támogatási összegre benyújtott pályázatot.

**Debrecen, 2023. május 31.**

|  |  |
| --- | --- |
|  | **Dr. Dobi Csaba s.k.**  **jegyző** |

**A kivonat hiteléül: Kondor Erika**